Iflix Telah Memulakan Penggambaran ‘Mini Series’ Ombak Rindu
Berikutan khabar angin dan buzz di media sosial mengenai siri Ombak Rindu, iflix mengesahkan kebenaran khabar angin tersebut dan penggambaran mini-series yang mengandungi empat episod itu telah bermula. Bersama Infinitus Entertainment, iflix bakal melengkapi kisah trilogi ini dengan adaptasi bersiri Cinta Tiada Akhirnya (Ombak Rindu 2) dan Rindu Cintaku (Ombak Rindu 3), yang berkisar tentang perjalanan Hariz dan Izzah menempuhi onak ranjau percintaan setelah rahsia gelap muncul kembali. Iflix turut mengesahkan barisan pelakon mini-series ini yang juga merupakan bintang popular Malaysia, seperti Remy Ishak sebagai Hariz, Izara Aishah sebagai Izzah, Diana Danielle sebagai Mila, Hanna Aqeela sebagai Elin, dan Uqasha Senrose sebagai Hazirah. Osman Ali, sebuah nama yang bukan asing lagi dalam industri ini, kembali selaku pengarah siri ini.